b'\n_START_ARTICLE_\nPreska, Medvode\n_START_PARAGRAPH_\nPreska je naselje na ju\xc5\xbenih obronkih ravnine pri Medvodah, ob cesti v \xc5\xa0kofjo Loko. V\xc4\x8dasih samostojna vas, je bila v 20. stoletju priklju\xc4\x8dena mestu Medvode.\n_START_SECTION_\nPrebivalstvo\n_START_PARAGRAPH_\nVas je leta 1750 \xc5\xa1tela 24 hi\xc5\xa1 in 169 prebivalcev, leta 1862 29 hi\xc5\xa1 in 163 prebivalcev, 1880 34 hi\xc5\xa1 in 167 ter leta 1900 36 hi\xc5\xa1 in 228 prebivalcev. Leta 1939 je bilo 363 prebivalcev in leta 1971 jih je bilo 532.\n_START_SECTION_\n19. stoletje\n_START_PARAGRAPH_\nLeta 1847-48 so postavili novo \xc5\xbeupni\xc5\xa1\xc4\x8de, staremu pod cerkvijo pa so rekli\xc2\xa0\xc2\xbbstari farov\xc5\xbe\xc2\xab. Leta 1959 so naredili cesto v Studen\xc4\x8dice._NEWLINE_9. maja 1865 (podatek 1854 v Koblarju je napaka) je vas pogorela, ostali sta obe kmetiji na levem bregu Pre\xc5\xa1nice, kjer je v Habjanovi hi\xc5\xa1i videti strop z letnico 1741. Kot pravi poro\xc4\x8devalec v Novicah, so bili vsi pogorelci razen enega zavarovani. No\xc4\x8d za tem je pogorela papirnica na Ladji.\n_START_SECTION_\n\xc5\xa0ola\n_START_PARAGRAPH_\nPrvi za\xc4\x8detki so bili leta 1835 (Anton Jer\xc5\xa1e pd. Zrim\xc5\xa1ek Verja), redna \xc5\xa1ola pa se je za\xc4\x8dela leta 1856 in je bila do 1865 v \xc5\xbeupni\xc5\xa1\xc4\x8du. Sedanja \xc5\xa1ola je bila zgrajena 1931, 1934 je imela 4 oddelke osnovne in 2 oddelka vi\xc5\xa1je ljudske \xc5\xa1ole, vse skupaj 283 u\xc4\x8dencev. Dozidana je bila leta 1964._NEWLINE_Cerkev je bila prezidana v dana\xc5\xa1njo podobo leta 1941.'